Aika Torstaina 26.1.2023 klo 17.30

Paikka Valtuustosali, Kuntala

Paikalla Neeri Anttila

Ilmari Huusko

Topias Isojärvi

Niklas Lahnalahti

Topi Niemi

Konsta Nurminen

Sonja Ojala

Diana Shkatyreva

Aada Siekkinen

Atte Unnaslahti

Lotta Unnaslahti

Reetta Unnaslahti

Lisäksi nuoriso-ohjaaja Satu Forsberg

Kokous

1. Puheenjohtaja Lotta Unnaslahti avasi kokouksen klo 17.37.
2. Kokous todettiin lailliseksi ja päätösvaltaiseksi. Poissa olivat Nestori Liehu ja Juho Pitkäniemi.
3. Kokouksen työjärjestys hyväksyttiin.
4. Lotta kävi edellisen muistion läpi.
5. Atte Unnaslahti oli ollut sivistyslautakunnan kokouksessa ja kertoi siellä käydyistä asioista. Lotta kävi lyhyesti läpi tulevan teknisen lautakunnan esityslistan.
6. Muistion tarkastajiksi valittiin Ilmari Huusko ja Reetta Unnaslahti.
7. Edellisen sihteerin erottua nuorisovaltuustosta, uusi sihteeri päätettiin valita vuoden ensimmäisessä kokouksessa. Lotta kertoi sihteerin toimenkuvasta. Uudeksi sihteeriksi valittiin Atte Unnaslahti ainoana ehdokkaana.
8. Nuorisovaltuusto keskusteli, kertoisiko nuorisovaltuusto sosiaalisen median kanavillaan eduskuntavaaleista. Keskusteltiin myös, järjestäisikö nuorisovaltuusto koulun oppilaskunnan hallituksen kanssa jotain vaaleihin liittyen. Asiaa jäätiin miettimään ja päätettiin ottaa esille seuraavassa kokouksessa. Ilmari aikoo kysyä oppilaskunnan osallistumisesta seuraavassa oppilaskunnan kokouksessa.
9. Kuhmoisten Seniorit ry järjestää retken eduskuntaan, johon nuorisovaltuutetut ovat kutsuttu mukaan. Retkelle on lähdössä luultavasti viisi nuorisovaltuutettua ja nuorisovaltuuston ohjaaja Satu Forsberg. Lotta muistutti retken lähestymisestä.
10. Pirkanmaan hyvinvointialueen nuorisovaltuustolla ei ole ollut kokousta.
11. Muut asiat:
	1. Topias Isojärvi otti keskustelunaiheeksi Suomen Nuorisovaltuustojen Liitto ry:n jäsenyyden. Hän kokee, ettei Kuhmoisten nuorisovaltuusto hyödy yhdistyksen jäsenyydestä. Keskustelimme yhdistyksen hyödyistä, kuten kouluttautumismahdollisuuksista, tapahtumista ja tietopankista. Nuorisovaltuutetut ovat liitetty yhdistyksen jäseniksi ja heidän jäsenmaksunsa maksetaan joka vuosi nuorisovaltuuston varoista. He pystyvät osallistumaan edellä mainittuihin etuuksiin halvemmalla hinnalla kuin ne, jotka eivät ole jäseniä. Nuorisovaltuutetut ovat kuitenkin vain muutamia kertoja osallistuneet yhdistyksen tapahtumiin ja koulutuksiin. Nuorisovaltuusto päätti ainakin toistaiseksi pysyä yhdistyksen jäseninä.
	2. Nuorisovaltuuston ohjaaja Satu muistutti nuorisovaltuuston vuoden 2022 toimintakertomuksen kirjoittamisesta. Toimintakertomuksen kirjoittajat Neeri, Nestori, Niklas, Topi ja Sonja toimittavat sen Satulle viimeistään 6.2.2023. Satu välittää toimintakertomuksen eteenpäin sivistystoimenjohtajalle.
	3. Satu kertoi niin sanotuista lautakuntakummeista. Lautakuntakummit ovat lautakunnan jäseniä, jotka ovat nimetty nuorisovaltuuston lautakunnanedustajan tukihenkilöksi. Jos lautakunnan edustajana toimiva nuorisovaltuutettu esimerkiksi kaipaa selvennystä käsiteltävistä aiheista, lautakuntakummi voi selventää asiaa tälle. Lautakuntakummi voi myös huolehtia, että nuorisovaltuutettu tulee kuulluksi lautakunnassa. Joidenkin paikkakuntien nuorisovaltuustot ovat nimenneet lautakuntakummit. Satu ehdotti tätä mahdollisuutta Kuhmoisten nuorisovaltuustolle. Nuorisovaltuusto ei kokenut tarvitsevansa lautakuntakummeja. Oltiin yhtä mieltä, että lautakunnissa edustajat voivat ottaa tarvittaessa yhteyttä lautakunnan jäseniin, jos kaipaavat heidän tukeaan. Nuorisovaltuutetut kokivat lautakuntiin osallistumisen olleen selkeää, eivätkä kokeneet niissä epäselvyyksiä tai syrjään jäämistä.
12. Seuraava kokous pidetään alustavasti torstaina 9.3.2023 klo 17.15 valtuustosalissa. Kokoustila varmistuu myöhemmin.
13. Puheenjohtaja päätti kokouksen klo 19.15

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Lotta Unnaslahti puh.joht. Atte Unnaslahti siht.

Muistion tarkastajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Ilmari Huusko Reetta Unnaslahti